[{"text_idx": "#000004", "text": "Klassikaraadio kirjandussaates \"Gogol\" ka\u0308isid ku\u0308las to\u0303lkijad Triinu Tamm ja Heli Allik, kes avasid veidi seda, kuidas elab Eesti ilukirjanduse to\u0303lkija praegu ning milline on to\u0303lkekirjanduse ta\u0308htsus meie kultuuri jaoks. Ku\u0308sitles Kaisa Ling."}, {"text_idx": "#000005", "text": "Loomingu Raamatukogu peatoimetaja ja to\u0303lkija Triinu Tamm nentis 2020. aasta alguses Sirbis ilmunud artiklit \"Kuidas elab Eesti kirjandusto\u0303lkija aastal 2020?\" meenutades, et kolme aasta jooksul pole palju muutunud: \"Ma arvan, et kirjandusto\u0303lkija elab aastal 2022 u\u0308sna samamoodi nagu paar aastat tagasi. To\u0303lkimine on endiselt elustiil. See peab olema kutsumus, sest elatist sellega endale teenida ei jo\u0303ua. Enamasti tegelevad to\u0303lkijad lisaks millegi muuga. Kui see aga on kutsumus, siis on see muidugi suur ro\u0303o\u0303m, millega oma pa\u0308evi ta\u0308ita, privileeg.\""}, {"text_idx": "#000006", "text": "Triinu Tamm: \"To\u0303lkimine on nagu suur jo\u0303gi, mis voolab omasoodu. Mina na\u0308en siin mingisugust juhust, et just nu\u0308u\u0308d selline kombinatsioon raamatuid on ilmunud. Aga see, et ilmub ha\u0308id asju on mo\u0303nes mo\u0303ttes to\u0303esti ka ime.\""}, {"text_idx": "#000009", "text": "Eesti Kirjanike Liidu to\u0303lkijate sektsiooni ja Eesti Kultuurkapitali ellu kutsutud to\u0303lkesari Hieronymus aitab koosto\u0308o\u0308s erakapitaliga Eestis va\u0308lja anda vanemat pu\u0308siva\u0308a\u0308rtuslikku kirjandust, mida ko\u0303ik stuudios viibijad pidasid suureks edulooks.Tegu ei ole vaid ja\u0308rjekordse kauni raamatusarjaga, mida endale riiulile koguda, vaid sellest vo\u0303ib leida enda huvidele sobivat lugemist igau\u0308ks, ro\u0303hutab Heli Allik: \"Ma ei tea, kas ko\u0303ik jo\u0303uavad to\u0303esti ko\u0303ike lugeda, aga mul on tunne, et paljud loevad paljut, sest pa\u0308rlite kontsentratsioon on Hieronymuses niivo\u0303rd suur. Kui sa to\u0303esti austad ameerika kultuuri, siis ei saa minna Dos Passosest mo\u0308o\u0308da, kui oled prantsuse so\u0303ber, kuidas ei loe Prousti vo\u0303i ja\u0308llegi see Bernhardi austria a\u0308ng \u2013 kuidas sa siis ei loe \"Metsaraiumist\" ja kogu seda viljakat so\u0303imu? Ja kui meil varem on kurdetud, et to\u0303lkekultuur on ku\u0308ll va\u0308ga heal tasemel, aga kipub ja\u0308a\u0308ma Euroopa-keskseks, on Hieronymus nu\u0308u\u0308d jo\u0303uliselt laienenud ka Aasia suunal.\" Triinu Tamm no\u0303ustub: \"Mina arvan ka, et Hieronymuse valik on nii lai, et see inimene, kes neid ko\u0303iki ja\u0308rjest loeks, vo\u0303iks isegi natuke hirmus olla! Raamatuga on ju aga alati see ka, et kui see on to\u0303lgitud ja ha\u0308sti to\u0303lgitud ja toimetatud ja va\u0308lja antud, siis ta ja\u0308a\u0308b.\""}, {"text_idx": "#000010", "text": "Heli Allik: \"Iga raamat, mida loed, mo\u0303jutab. See ja\u0308a\u0308b sinu sisse, sest raamat teeb inimesega midagi iga kord, kui ta inimesega kokku saab.\""}, {"text_idx": "#000012", "text": "Olulised kirjandustekstid aitavad meid ka psu\u0308hholoogiliselt. Heli Allik kirjeldas Vikerraadio kirjandussaates \"Loetud ja kirjutatud\" Valner Valmele, kuidas suurromaani \"Eumeniidid\" (kirjastus Varrak, to\u0303lk. Heli Allik) autor Jonathan Littell trikitab kirjanduslike vahendite abil lugejat ning sunnib teda vaatama to\u0303tt iseenda sees haigutava kuristikuga, kust pu\u0308u\u0308takse leida vastusi vastuolulisele inimeseks-olemisele: \"Nagu kirjanduses, nii ka pa\u0308riselus u\u0308ritavad inimesed teineteise poole liikuda ja enamasti see luhtub. O\u0303nneks on olemas kirjandus, kus needsamad inimesed kokku saavad. Ma ei tea, kas inimkond oleks elanud 21. sajandini ilma kirjanduseta vo\u0303i oleksime lihtsalt teineteist juba maha nottinud. Kirjandus vo\u0303imaldab inimestel teha seda, millest me otse ra\u0308a\u0308kida ei suuda,\" mo\u0303tiskleb Allik. Kirjanduslik ruum on justkui tempel, kus toimub asju, mis on vo\u0303imalikud ainult kirjanduses ja mida on meile eluliselt vaja. Triinu Tamm no\u0303ustub ja ro\u0303hutab, et suurte kirjanike teostes, kirjanduses vo\u0303i u\u0308ldiselt kunstis leiduv tajude nihestamine on vaimsele tervisele tohutult hea: \"Ma arvan, et kui muusikat kuulata, vaadata filmikunstiteost, lugeda raamatut, mis nihutab su tajusid, on see tervislik, vaimselt tervislik.\""}]